সভার শুরুতে প্রস্তাবিত এমআরপি নীতিমালা পড়ে শোনান বিসিএস সভাপতি ইঞ্জি. সুব্রত সরকার। এমআরপি নীতিমালা অনুসারে, ২২ জুলাই থেকে কম্পিউটারসহ এ সংক্রান্ত সব যন্ত্রাংশে এমআরপি স্টিকার লাগানো বাধ্যতামূলক। প্রযুক্তি পণ্যের উপর যে স্টিকার থাকবে, সেই স্টিকারের কম বা বেশি মূল্যে কম্পিউটার বা কম্পিউটার যন্ত্রাংশ বিক্রি করলে জরিমানার বিধান রাখা হয়েছে। কোন প্রতিষ্ঠান নিয়ম ভঙ্গ করলে বিবেচনামত শাস্তির বিধান রাখা হয়েছে। সতর্ককরণ নোটিশ প্রদান, সরবরাহকারী, আমদানিকারক ডিস্ট্রিবিউটর পেন্ডিং অর্ডার বাতিল, বিসিএস এর সদস্যপদ প্রত্যাহারসহ সর্বনিম্ন ৫ হাজার টাকা জরিমানা নীতিমালা ভঙ্গের শাস্তি হিসেবে এমআরপি নীতিমালায় উল্লেখ করা হয়েছে।